**บันทึกรายงานการประชุม สมัยสามัญ สมัยที่ 2 ครั้งที่ 1**

**วันพฤหัสบดี ที่ 18 เมษายน พ.ศ.2562**

**ณ ห้องประชุมองค์การบริหารส่วนตำบลเขาไพร**

**เวลา 10.00 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **1** | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ไชยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | (ขาด) |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายณรงค์ นาคถนอม | ส.อบต. ม.5 | ณรงค์ นาคถนอม |  |
| 10 | นายจูลี้ ใสสุข | ส.อบต. ม.5 | จูลี้ ใสสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัด อบต. | ทิพย์วรรณ วรรณะ |  |
| 4 | นายฉัตรชัย ชูช่วย | เลขานุการนายก | ฉัตรชัย ชูช่วย |  |
| 5 | นายชัยวัฒน์ ซิ้วกุ้ง | รองนายก อบต. | ชัยวัฒน์ ซิ้วกุ้ง |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายธีระเดช กลับชนะ | สมาชิกอบต. ม.2 | ธีระเดช กลับชนะ |  |

**เปิดประชุมเวลา 10.00 น.**

|  |  |  |  |
| --- | --- | --- | --- |
| นายอุทิศ สุขคล้าย  ประธานสภาฯ | วันนี้นายธีระเดช กลับชนะ สมาชิกอบต. ม.2ขาดประชุมนะครับ แต่องค์ประชุมครบ ผมขอเปิดการประชุมสภาสมัยสามัญ สมัยที่ 2 ครั้งที่ 1 ประจำปี 2562 ซึ่งจะประชุมตามระเบียบวาระ ดังนี้ | | |
| ระเบียบวาระที่1 | เรื่องที่ประธานแจ้งให้ที่ประชุมทราบ | | |
| นายอุทิศ สุขคล้าย  ประธานสภาฯ | * 1. การแข่งขันกีฬารัษฎาเกมส์   ขอเชิญท่านนายกฯชี้แจงหน่อยครับ | | |
| นายทรรศนฤทธิ์ ดำสุข  นายกอบต. | ปีนี้ การแข่งขันกีฬารัษฎาเกมส์ ครั้งที่ 11 องค์การบริหารส่วนตำบลหนองบัว เป็นเจ้าภาพ โดยจะจัดการแข่งขัน ตั้งแต่ วันนี้ ถึงวันที่ 29 เมษายน 2562 มีการประกวดขบวนพาเหรดด้วยครับ สำหรับนักกีฬาแต่ละประเภท ขอให้ท่าน ส.อบต.ช่วยประสานกับผู้จัดการทีม ให้นำรายชื่อนักกีฬามาให้ด้วยนะครับ จะได้แจ้งกับทางเจ้าภาพทราบ และขอให้ท่านในฐานะผู้นำของทุกหมู่บ้านไปร่วมกันเชียร์ ในทุก ๆวัน ด้วยครับ | | |
| **ที่ประชุม** | **รับทราบ** | | |
| นายอุทิศ สุขคล้าย  ประธานสภาฯ | * 1. พระราชบัญญัติสภาตำบลและองค์การบริหารส่วนตำบล (ฉบับที่ 7) พ.ศ.2562   ตอนนี้ พระราชบัญญัติสภาตำบลและองค์การบริหารส่วนตำบล (ฉบับที่ 7 ) ได้  ประกาศในราชกิจจานุเบกษา เมื่อวันที่ 16 เมษายน 2562 แล้วนะครับ จะมีผลบังคับใช้ในวันที่ 17 เมษายน 2562 ผมขอสรุปเฉพาะส่วนที่น่าสนใจนะครับ  มาตรา๔ ให้เพิ่มความต่อไปนี้เป็นมาตรา ๔๕/๑ และมาตรา ๔๕/๒ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗  “มาตรา ๔๕/๑ องค์การบริหารส่วนตำบลใดมีเขตเลือกตั้งไม่ถึงหกเขตเลือกตั้ง ให้สภาองค์การบริหารส่วนตำบลนั้นประกอบด้วยสมาชิกจำนวนหกคน ตามหลักเกณฑ์ดังต่อไปนี้  (๑) ในกรณีที่องค์การบริหารส่วนตำบลใดมีหนึ่งเขตเลือกตั้ง ให้สภาองค์การบริหารส่วนตำบลนั้นประกอบด้วยสมาชิกสภาองค์การบริหารส่วนตำบลหกคน  (๒) ในกรณีที่องค์การบริหารส่วนตำบลใดมีสองเขตเลือกตั้ง ให้สภาองค์การบริหารส่วนตำบลนั้นประกอบด้วยสมาชิกสภาองค์การบริหารส่วนตำบลเขตเลือกตั้งละสามคน  (๓) ในกรณีที่องค์การบริหารส่วนตำบลใดมีสามเขตเลือกตั้ง ให้สภาองค์การบริหารส่วนตำบลนั้นประกอบด้วยสมาชิกสภาองค์การบริหารส่วนตำบลเขตเลือกตั้งละสองคน  (๔) ในกรณีที่องค์การบริหารส่วนตำบลใดมีสี่เขตเลือกตั้ง ให้สภาองค์การบริหารส่วนตำบลนั้นประกอบด้วยสมาชิกสภาองค์การบริหารส่วนตำบลเขตเลือกตั้งละหนึ่งคน เว้นแต่เขตเลือกตั้งใดมีจำนวนราษฎรมากที่สุดสองเขตเลือกตั้งแรก ให้เขตเลือกตั้งนั้นมีสมาชิกเพิ่มขึ้นอีกเขตเลือกตั้งละหนึ่งคน  (๕) ในกรณีที่องค์การบริหารส่วนตำบลใดมีห้าเขตเลือกตั้ง ให้สภาองค์การบริหารส่วนตำบลนั้นประกอบด้วยสมาชิกสภาองค์การบริหารส่วนตำบลเขตเลือกตั้งละหนึ่งคน เว้นแต่เขตเลือกตั้งใดมีจำนวนราษฎรมากที่สุด ให้เขตเลือกตั้งนั้นมีสมาชิกเพิ่มขึ้นอีกหนึ่งคน  มาตรา ๑๐ ให้ยกเลิกความในมาตรา ๕๘/๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ และให้ใช้ข้อความต่อไปนี้แทน “มาตรา ๕๘/๑ บุคคลผู้มีสิทธิสมัครรับเลือกตั้งเป็นนายกองค์การบริหารส่วนตำบล ต้องมีคุณสมบัติและไม่มีลักษณะต้องห้ามตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นและต้องมีคุณสมบัติ ดังต่อไปนี้ด้วย  (๑) มีอายุไม่ต่ำกว่าสามสิบห้าปีนับถึงวันเลือกตั้ง  (๒) สำเร็จการศึกษาไม่ต่ำกว่ามัธยมศึกษาตอนปลายหรือเทียบเท่า หรือเคยเป็นสมาชิก  สภาตำบล สมาชิกสภาท้องถิ่น ผู้บริหารท้องถิ่น หรือสมาชิกรัฐสภา”  มาตรา ๑๑ ให้ยกเลิกความในมาตรา ๕๘/๒ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ และให้ใช้ความต่อไปนี้แทน “มาตรา ๕๘/๒ นายกองค์การบริหารส่วนตำบลมีวาระอยู่ในตำแหน่งคราวละสี่ปีนับแต่  วันเลือกตั้ง แต่จะดำรงตำแหน่งติดต่อกันเกินสองวาระไม่ได้  ในกรณีที่นายกองค์การบริหารส่วนตำบลดำรงตำแหน่งไม่ครบระยะเวลาสี่ปีก็ให้ถือว่าเป็นหนึ่งวาระและเมื่อได้ดำรงตำแหน่งสองวาระติดต่อกันแล้วจะดำรงตำแหน่งได้อีกเมื่อพ้นระยะเวลาสี่ปีนับแต่วันพ้นจากตำแหน่ง”  ผมนำมาเฉพาะมาตรา ที่น่าสนใจนะครับ ส.อบต.ท่านใด อยากอ่านรายละเอียด ขอให้มาขอสำเนาเอกสารที่ผมได้นะครับ | | |
| **ที่ประชุม** | **รับทราบ** | | |
| **ระเบียบวาระที่ 2** | **รับรองรายงานการประชุมสภาสมัยสามัญ สมัยที่ 1 ครั้งที่ 1 เมื่อวันที่ 11 กุมภาพันธ์ 2562** | | |
| นายอุทิศ สุขคล้าย  ประธานสภาฯ | ขอให้ท่าน ส.อบต.ทุกท่านได้อ่านรายละเอียดเกี่ยวกับบันทึกการประชุม ซึ่งทางเลขาฯได้ จัดส่งให้ท่านแล้ว หากมีการแก้ไข หรือมีคำผิดประการใด ขอให้แจ้งในที่ประชุมนี้ จะได้ขอมติแก้ไขต่อไป  เมื่อไม่มีท่านใดขอแก้ไข ผมขอถามมติเลยครับ  ท่านใดเห็นสมควรรับรองรายงานการประชุม ครั้งที่แล้ว โปรดยกมือด้วยครับ | | |
| **มติที่ประชุม** | **เห็นชอบ 9 เสียง**  **ไม่เห็นชอบ 0 เสียง**  **งดออกเสียง 1 เสียง** | | |
| **ระเบียบวาระที่ 3** | **ญัตติเรื่องร่างข้อบัญญัติตำบล**  3.1 ร่างข้อบัญญัติตำบล**เรื่องหลักเกณฑ์การคัดแยกมูลฝอย ประจำปี 2562** | | |
| นายอุทิศ สุขคล้าย  ประธานสภาฯ | โดยที่ผู้บริหาร ได้จัดส่งร่างข้อบัญญัติตำบลเรื่องหลักเกณฑ์การคัดแยกมูลฝอย ประจำปี 2562 ให้ท่านได้ศึกษาก่อนการประชุมหลายวันแล้วนะครับ ขอเชิญ ท่านนายกฯ ชี้แจงรายละเอียดเพิ่มเติม ครับ | | |
| นายทรรศนฤทธิ์ ดำสุข  นายกอบต. | ร่างข้อบัญญัติตำบลเรื่องหลักเกณฑ์การคัดแยกมูลฝอย จัดทำขึ้นโดยมี หลักการและเหตุผลเพื่อประโยชน์ในการรักษาความสะอาดและการจัดระเบียบในการเก็บ ขน และกำจัดมูลฝอยในเขตองค์การบริหารส่วนตำบลเขาไพร ซึ่งพระราชบัญญัติการสาธารณสุข พ.ศ. ๒๕๓๕ ให้กระทำได้โดยการตราเป็นข้อบัญญัติ จึงตราข้อบัญญัตินี้ขึ้น รายละเอียดตามร่างข้อบัญญัติฯซึ่งอยู่ในมือท่านนะครับ ซึ่งสาระสำคัญขอสรุปคือ ว่ารณรงค์และวางข้อบัญญัติให้ประชาชนในตำบลเขาไพรทิ้งขยะให้เป็นที่เป็นทาง ไม่ทิ้งในพื้นที่สาธารณะหรือสถานที่ที่กำหนดห้ามทิ้ง และให้มีการรณรงค์ให้คัดแยกขยะ ครับ รายละเอียด ผมมอบคุณฉัตรชัย ชูช่วย เลขานุการนายกฯ ได้อ่านให้ ส.อบต.รับทราบและพิจารณานะครับก่อนที่จะเข้าสู่การพิจารณา  ผมขอเสนอให้ ที่ประชุมสภาแห่งนี้ พิจารณา เป็น 3 วาระรวดเดียวครับ ให้ ส.อบต.ทุกท่านเป็นคณะกรรมการแปรญัตติ ทั้งสภา | | |
| นายอุทิศ สุขคล้าย  ประธานสภาฯ | ครับ ขอเชิญท่านเลขานุการสภาฯ ชี้แจงข้อกฎหมายหน่อยครับ ว่าสามารถพิจารณา 3 วาระรวดเดียวได้หรือไม่ | | |
| น.ส.ทิพย์วรรณ วรรณะ  เลขานุการสภา | ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 (แก้ไขถึงฉบับที่ 2 พ.ศ.2554) ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระรวดเดียวก็ได้  ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติญัตติ  ร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น | | |
| นายอุทิศ สุขคล้าย  ประธานสภาฯ | ครับ ทุกท่านคงเข้าใจเรื่องระเบียบฯ แล้วนะครับ ในกรณีนี้ท่านผู้บริหารเป็นผู้เสนอเองนะครับ เพื่อให้เป็นไปตามระเบียบฯ ข้อ 45 ผมขอมติเลยนะครับ  ท่านใดเห็นสมควรอนุมัติให้พิจารณา 3 วาระรวดเดียวโปรดยกมือด้วยครับ | | |
| **มติที่ประชุม** | **อนุมัติ 9 เสียง**  **ไม่อนุมัติ 0 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | ครับ เมื่อที่ประชุมมีมติอนุมัติ แล้ว ต่อไปขอเชิญ ท่านฉัตรชัย ชูช่วยเลขานุการนายกอบต.ซึ่งนายกฯ ได้มอบหมายได้ชี้แจงรายละเอียดเพื่อประกอบการพิจารณา | | |
| นายฉัตรชัย ชูช่วย  รองนายกฯ | ได้อ่าน รายละเอียดตามร่างข้อบัญญัติเรื่องหลักเกณฑ์การคัดแยกมูลฝอย ประจำปี 2562 ให้สภาองค์การบริหารส่วนตำบลเขาไพร ได้รับฟัง  หลักการ  ให้มีข้อบัญญัติว่าด้วยหลักเกณฑ์การคัดแยกมูลฝอย  เหตุผล  เพื่อประโยชน์ในการรักษาความสะอาดและการจัดระเบียบในการเก็บ ขน และกำจัดมูลฝอยในเขตองค์การบริหารส่วนตำบลเขาไพร ซึ่งพระราชบัญญัติการสาธารณสุข พ.ศ. ๒๕๓๕ ให้กระทำได้โดยการตราเป็นข้อบัญญัติ จึงตราข้อบัญญัตินี้ขึ้น  และได้อ่านรายละเอียดจากข้อ1 ถึงข้อ 7 โดยเน้นสาระสำคัญ ข้อ 3 คือการให้ความหมาย ของ “มูลฝอย” หมายความว่า เศษกระดาษ เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่น  “มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วนของพืชและสัตว์ มูลสัตว์ เศษอาหาร หรือมูลฝอยอื่น ๆ ที่ย่อยสลายได้ง่าย  “มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่หรือนำมาผลิตเป็นผลิตภัณฑ์ได้แก่ แก้ว กระดาษ โลหะ พลาสติก และวัสดุอื่น ๆ ตามที่นายกอบต.เขาไพรประกาศกำหนด  “มูลฝอยที่เป็นพิษ หรืออันตรายจากชุมชน” หมายความว่า มูลฝอยที่ปนเปื้อนหรือมีส่วนประกอบของวัตถุที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบต่อสิ่งแวดล้อม เช่นหลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่ใช้บรรจุสารเคมี หรือวัตถุที่อาจเป็นอันตราย  “มูลฝอยทั่วไป” หมายความว่า มูลฝอยประเภทอื่น นอกเหนือจากมูลฝอยอินทรีย์ มูลฝอยที่นำกลับมาใช้ใหม่ หรือมูลฝอยที่เป็นพิษหรือเป็นอันตรายจากชุมชน  “อาคาร” หมายความว่า ตึก บ้าน เรือน โรง ร้าน แพ คลังสินค้า สำนักงาน หรือสิ่งที่สร้างขึ้นอย่างอื่น ซึ่งบุคคลอาจเข้าอยู่หรือใช้สอยได้  ข้อ 4 ให้เจ้าของหรือผู้ครอบครองอาคารคัดแยกมูลฝอยแต่ละประเภท ดังนี้  ข้อ 5 เจ้าของหรือผู้ครอบครองอาคารที่เป็นสถานบริการ เช่นปั้มน้ำมัน โรงแรม สถาน ประกอบการ ฯลฯ ต้องบรรจุมูลฝอยที่คัดแยกแล้วแต่ละประเภทตามข้อ 4 ใส่ถุง หรือภาชนะบรรจุมูลฝอย ให้เพียงพอเหมาะสมกับประเภทของมูลฝอย นั้น  ถุงสำหรับบรรจุมูลฝอยต้องมีความทนทาน ไม่ฉีกขาดง่าย ไม่รั่วซึม มีขนาดที่เหมาะสมสามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัดหรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ กลิ่น หรือสิ่งอื่นอันเกิดจากมูลฝอยตกหล่น รั่วไหลออกจากถุง  ภาชนะบรรจุมูลฝอยต้องทำจากวัสดุที่แข็งแรง ทนทาน ไม่รั่วซึม การบรรจุมูลฝอยในภาชนะบรรจุ มูลฝอย เช่น ถังสำหรับใส่มูลฝอย ต้องบรรจุในปริมาณที่เหมาะสม ไม่ล้นออกนอกภาชนะ ที่ฝาปิดมิดชิดเพื่อมิให้มูลฝอย น้ำ กลิ่น หรือสิ่งอื่นอันเกิดจากมูลฝอยตกหล่น รั่วไหลออกจากภาชนะ และสัตว์และแมลงเข้าไปในภาชนะ  ข้อ 6 มูลฝอยที่มีสภาพ ลักษณะ ที่ไม่สามารถบรรจุในถุงหรือภาชนะบรรจุมูลฝอยได้ให้คัดแยกไว้ต่างหาก โดยจะต้องจัดการให้ถูกสุขลักษณะ หรือตามหลักเกณฑ์ที่นายกอบต.เขาไพรกำหนด  ข้อ 7 ให้นายกอบต.เขาไพร เป็นผู้รักษาการตามข้อบัญญัตินี้ และให้มีอำนาจออกประกาศเพื่อปฏิบัติการให้เป็นไปตามข้อบัญญัตินี้  ครับสาระสำคัญ มีเท่านี้ครับ | | |
| นายอุทิศ สุขคล้าย  ประธานสภาฯ | ครับ มี ส.อบต.ท่านใด จะอภิปรายหรือสอบถามเพิ่มเติมหรือจะแสดงความเห็นเพิ่มหรือไม่ ขอเชิญครับ | | |
| นายขันไชย ไชยรัตน์  ส.อบต.ม.1 | คือชาวบ้านต้องมีการคัดแยกขยะ ถูกต้องหรือไม่ และเราจะต้องจัดเตรียมถังขยะหรือไม่ | | |
| น.ส.อารี วิระสุข  หัวหน้าสำนักปลัด | คะ ชาวบ้านต้องมีการคัดแยกขยะ และเจ้าของอาคารตามข้อ5 ต้องมีถุงหรือภาชนะ รองรับ แล้วจัดการฝังกลบ หรือเผา ไม่ใช่อบต.ไปเก็บให้นะคะ เว้นแต่ขยะมีพิษ ให้ชาวบ้านไปทิ้งตามจุด ที่เราวางชั้นตะแกรง ไว้แล้ว ทุกหมู่บ้าน และการขนย้าย จะมีเจ้าหน้าที่ของอบต.ไปขนย้าย เก็บ เอง โดยนำไป ณ จุดรวม (ขยะมีพิษ) ณ บ้านคุณสมหมาย ธรรมกิจ ต.ควนเมา อ.รัษฎา จ.ตรัง ซึ่งเป็นศูนย์เรียนรู้เศรษฐกิจพอเพียง และเรื่องการจัดการขยะด้วยคะ | | |
| นายอุทิศ สุขคล้าย  ประธานสภาฯ | ขอสอบถาม หน่อยครับว่า หากมีการกระทำความผิด ไม่ปฏิบัติตามร่างข้อบัญญัตินี้ จะมีค่าปรับเท่าใด | | |
| น.ส.อารี วิระสุข  หัวหน้าสำนักปลัด | ค่าปรับมี 500 บาท ตามพระราชบัญญัติสาธารณะสุข พ.ศ.2535 | | |
| นายอุทิศ สุขคล้าย  ประธานสภาฯ | เมื่อไม่มีท่านใด อภิปรายแล้ว ขอเข้าวาระ 3 เลยนะครับ  ขอถามมติ  ท่านใดเห็นชอบ ให้ตราเป็นข้อบัญญัติตำบลเรื่องหลักเกณฑ์การคัดแยกมูลฝอย ประจำปี 2562 โปรดยกมือด้วยครับ | | |
| **มติที่ประชุม** | **เห็นชอบ 9 เสียง**  **ไม่เห็นชอบ 0 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | ก่อนจะพิจารณา ร่างข้อบัญญัติการควบคุมการเลี้ยงสัตว์ ผมขอพักเบรก สัก 15 นาทีครับ เพื่อหารือนอกรอบ ด้วยครับ | | |
|  | **รับประทานอาหารว่าง 15 นาที** | | |
| นายอุทิศ สุขคล้าย  ประธานสภาฯ | เมื่อครบองค์ประชุม แล้วประชุมกันต่อนะครับ  ต่อไปเข้าการพิจารณาร่างข้อบัญญัติตำบลเรื่องการควบคุมการเลี้ยงสัตว์ ประจำปี 2562 ขอเชิญนายกฯ ชี้แจงขอมูลเพิ่มเติม | | |
| นายทรรศนฤทธิ์ ดำสุข  นายกอบต. | ร่างข้อบัญญัติตำบลเรื่องการควบคุมการเลี้ยงสัตว์ ผมขอแถลงหลักการและเหตุผล ดังนี้  หลักการ  ข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พุทธศักราช 2562 ได้จัดทำขึ้น เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น เพื่อป้องกันอันตรายและควบคุมโรคติดต่อระหว่างคนและสัตว์  เหตุผล  เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และเพื่อป้องกันอันตรายจากเชื้อโรคที่เกิดจากสัตว์ โดยพิจารณาเห็นว่าสัตว์เลี้ยงทุกชนิดที่คนเรานำมาเลี้ยงในสถานที่หรือแบบปล่อย อาจมีปัญหาต่อผู้เลี้ยง ชุมชนและสิ่งแวดล้อมได้ เช่น เป็นแหล่งเพาะพันธุ์สัตว์นำโรค เป็นแหล่งของการแพร่เชื้อโรคจากสัตว์ไปสู่คน เช่น เชื้อไวรัส โรคเยื่อหุ้มสมองอักเสบ แอนแทรกซ์ โรคพิษสุนัขบ้า เป็นต้น รวมทั้งกรณีอันตรายที่อาจเกิดจากถูกสัตว์กัดทำร้าย นอกจากนั้นยังอาจก่อให้เกิดเหตุรำคาญ เช่น กลิ่นเหม็นของมูลสัตว์ เสียงรบกวนจากการร้องของสัตว์ น้ำเสียจากการล้างคอกหรือตัวสัตว์ เป็นต้น  อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไขเพิ่มเติมฉบับที่ ๖) พ.ศ. ๒๕๕๒ ประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ และแก้ไขเพิ่มเติม (ฉบับที่ ๒) พ.ศ. ๒๕๕๐ จึงตราข้อบัญญัติองค์การบริหารส่วนตำบลเขาไพร เรื่อง การควบคุมการเลี้ยงหรือปล่อยสัตว์ พ.ศ. ๒๕62 ขึ้นบังคับใช้ในเขตพื้นที่องค์การบริหารส่วนตำบลเขาไพร  ในรายละเอียด ผมมอบหมาย คุณฉัตรชัย ชูช่วย เลขานุการนายกฯ เป็นผู้แถลงข้อมูลและนำเสนอรายละเอียดต่อครับ แต่ก่อนจะให้คุณฉัตรชัย ชูช่วย แถลง ในโอกาสนี้ ผมในฐานะผู้บริหารขอเสนอสภาแห่งนี้ ให้พิจารณาเป็น 3 วาระรวด | | |
| นายอุทิศ สุขคล้าย  ประธานสภาฯ | สำหรับระเบียบหรือข้อกฎหมาย ก็ใช้ข้อเดิม นะครับ  ผมถาม มตินะครับ ท่านใดเห็นด้วยกับการ พิจารณา 3 วาระ รวดเดียว โปรดยกมือด้วย | | |
| **มติที่ประชุม** | **อนุมัติ 9 เสียง**  **ไม่อนุมัติ 0 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | สรุปว่าสภาอบต.เขาไพร มีมติให้พิจารณาเป็นสามวาระรวด  ขณะนี้เวลา 12.00 น. ก่อนที่จะให้ท่านเลขาฯ แถลงร่างข้อบัญญัติฯ ผมขอพักเที่ยง 1 ชม. นะครับ แล้วเรามาประชุมต่อ เวลา 13.00 น. | | |
|  | **พักรับประทานอาหารเที่ยง 1 ชม.** | | |
| นายอุทิศ สุขคล้าย  ประธานสภาฯ | เมื่อองค์ประชุมครบผมขอเปิด การประชุมต่อ ครับ  เชิญท่านเลขานายกฯครับ | | |
| นายฉัตรชัย ชูช่วย  เลขานุการนายกฯ | เรียนท่านประธานสภาฯ ท่าน ส.อบต.ทุกท่านครับ ผมได้รับมอบหมายจากท่านนายกฯให้แถลงร่างข้อบัญญัติตำบลเรื่องการควบคุมการเลี้ยงสัตว์ ประจำปี 2562 ขออนุญาตสรุปย่อสาระสำคัญนะครับ เนื่องจากฉบับสมบูรณ์ได้จัดส่งไปให้ท่านได้อ่านก่อนแล้ว  หลักการ  ข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พุทธศักราช 2562 ได้จัดทำขึ้น เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น เพื่อป้องกันอันตรายและควบคุมโรคติดต่อระหว่างคนและสัตว์  เหตุผล  เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และเพื่อป้องกันอันตรายจากเชื้อโรคที่เกิดจากสัตว์ โดยพิจารณาเห็นว่าสัตว์เลี้ยงทุกชนิดที่คนเรานำมาเลี้ยงในสถานที่หรือแบบปล่อย อาจมีปัญหาต่อผู้เลี้ยง ชุมชนและสิ่งแวดล้อมได้ เช่น เป็นแหล่งเพาะพันธุ์สัตว์นำโรค เป็นแหล่งของการแพร่เชื้อโรคจากสัตว์ไปสู่คน เช่น เชื้อไวรัส โรคเยื่อหุ้มสมองอักเสบ แอนแทรกซ์ โรคพิษสุนัขบ้า เป็นต้น รวมทั้งกรณีอันตรายที่อาจเกิดจากถูกสัตว์กัดทำร้าย นอกจากนั้นยังอาจก่อให้เกิดเหตุรำคาญ เช่น กลิ่นเหม็นของมูลสัตว์ เสียงรบกวนจากการร้องของสัตว์ น้ำเสียจากการล้างคอกหรือตัวสัตว์ เป็นต้น  อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไขเพิ่มเติมฉบับที่ ๖) พ.ศ. ๒๕๕๒ ประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ และแก้ไขเพิ่มเติม (ฉบับที่ ๒) พ.ศ. ๒๕๕๐ จึงตราข้อบัญญัติองค์การบริหารส่วนตำบลเขาไพร เรื่อง การควบคุมการเลี้ยงหรือปล่อยสัตว์ พ.ศ. ๒๕62 ขึ้นบังคับใช้ในเขตพื้นที่องค์การบริหารส่วนตำบลเขาไพร  ข้อ ๔ ในข้อบัญญัตินี้  “เจ้าพนักงานท้องถิ่น” หมายความว่า นายกองค์การบริหารส่วนตำบลเขาไพรหรือผู้ที่นายกองค์การบริหารส่วนตำบลมอบหมาย  “เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุข พ.ศ. ๒๕๓๕ และแก้ไขเพิ่มเติม (ฉบับที่ ๒) พ.ศ. ๒๕๕๐ และตามข้อบัญญัตินี้  “การเลี้ยงสัตว์” หมายความว่า การมีสัตว์ไว้ในครอบครองและดูแล เอาใจใส่ บำรุงรักษา ตลอดจนให้อาหารเป็นอาจิณ  “การปล่อยสัตว์” หมายความว่า การสละการครอบครองสัตว์ หรือปล่อยให้สัตว์อยู่นอกสถานที่เลี้ยงโดยปราศจากการควบคุม  “เจ้าของสัตว์” หมายความรวมถึงผู้ครอบครองสัตว์ด้วย  “สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือที่เลี้ยงสัตว์อื่นที่มีการควบคุมของเจ้าของสัตว์ไม่ว่าจะมีขอบรั้วหรือไม่  “ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือสัญจรได้  ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ให้พื้นที่ในเขตองค์การบริหารส่วนตำบลเขาไพร เป็นเขตควบคุมการเลี้ยงหรือปล่อยสัตว์ ดังนี้  (๑) สุนัข (๑0) กบ  (๒) แมว (๑1) กวาง  (๓) ช้าง (๑2) จระเข้  (๔) ม้า (๑3) ปลา  (๕) ลา ล่อ (๑4 กระต่าย  (๖) โค (๑5) หนู  (๗) กระบือ (๑6) ไก่ เป็ด ห่าน นก และสัตว์ปีกอื่นๆ  (๘) สุกร (๑7) สัตว์มีพิษอื่นๆเช่น งู  (๙) แพะ  (18) สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้  (19) สัตว์ที่เป็นพาหะนำโรคหรือมีผลกระทบต่อสุขภาพอนามัยหรือเป็นอันตรายต่อประชาชน ตามที่เจ้าพนักงานท้องถิ่นกำหนด  ให้เจ้าพนักงานท้องถิ่นมีอำนาจออกประกาศกำหนดจำนวน ประเภท หลักเกณฑ์ วิธีการ ชนิด และเงื่อนไขการปล่อยสัตว์ที่ต้องควบคุมการเลี้ยงเพิ่มเติม ทั้งนี้โดยอาจควบคุมการเลี้ยงสัตว์เฉพาะในเขตท้องที่ใดท้องที่หนึ่ง หรือเต็มพื้นที่องค์การบริหารส่วนตำบลเขาไพร  ข้อ ๖ ห้ามเลี้ยงหรือปล่อยสัตว์ตาม ข้อ ๕ ในพื้นที่ซึ่งเป็นที่หรือทางสาธารณะ เช่น บริเวณวัด ถนนสาธารณะทุกสาย บริเวณสถานที่ราชการทุกแห่ง เป็นต้น  จากนั้น ได้อ่านและสรุปสาระสำคัญ โดยย่อ ตั้งแต่ข้อ7 ถึงข้อ19 และอัตราค่าธรรมเนียมตามลำดับ | | |
| นายอุทิศ สุขคล้าย  ประธานสภาฯ | เชิญ ส.อบต.ครับ ท่านเป็นกรรมการแปรญัตติ ทุกคนตามระเบียบ | | |
| นายพะโยม ทองสงฆ์  ส.อบต.ม.1 | ปัญหาคือ หมา แมว จรจัดใครจะรับผิดชอบ เมื่อข้อบัญญัติฯ ฉบับนี้ผ่านสภาไป | | |
| น.ส.ทิพย์วรรณ วรรณะ  เลขานุการสภาฯ | ตอนนี้ เราต้องรอหลักเกณฑ์ หลายๆ อย่างก่อนคะ เพียงแต่สภาฯได้ตั้งต้น ไว้ว่ากรณีที่มี ผู้เลี้ยงสัตว์ ตามรายละเอียด ข้อ5 ต้อง ควบคุมดูแล สถานที่ต้องสะอาด ไม่มีกลิ่น หรือมีความสกปรก และต้องจัดเลี้ยงโดยมีโรงเรือน เป็นระเบียบเรียบร้อย และต้องอยู่ห่างชุมชม ตามระยะ ที่ข้อบัญญัติกำหนด พร้อมต้องให้ที่ประชุมประชาคมหมู่บ้านรับรองด้วย | | |
| นายทรรศนฤทธิ์ ดำสุข  นายกอบต. | กรณีสัตว์เจ็บป่วย หรือป่วยโดยไม่มีเจ้าของ เราสามารถดำเนินการได้ตาม ข้อ 13 วรรคสอง ซึ่งระบุว่า กรณีสัตว์นั้นตายหรือเจ็บป่วยหรือไม่สมควรจำหน่ายต่อไป หรือเป็นโรคติดต่อที่อาจเป็นอันตรายแก่สัตว์อื่น ๆ หรือเมื่อสัตวแพทย์หรือปศุสัตว์อำเภอได้ตรวจสอบและให้ความเห็นเป็นลายลักษณ์อักษรแล้ว เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้  เราสามารถดำเนินการได้ตามเหตุอันสมควรโดยความเห็นชอบของสัตวแพทย์หรือปศุสัตว์ครับ | | |
| นายอุทิศ สุขคล้าย  ประธานสภาฯ | ขอพักหารือนอกรอบ สัก 15 นาทีนะครับ | | |
|  | **พักหารือนอกรอบและรับประทานอาหารว่าง 15 นาที** | | |
| นายอุทิศ สุขคล้าย  ประธานสภาฯ | ครับ เมื่อหารือนอกรอบกันเสร็จแล้ว ขอเชิญประชุมต่อครับ | | |
| นายทรรศนฤทธิ์ ดำสุข  นายกอบต. | ขอเสนอเห็นควรปรับแก้ ระยะห่างการตั้งโรงเรือน ของร่างข้อบัญญัติฯ ข้อ9 ดังนี้   1. สำหรับสถานประกอบการเลี้ยงสัตว์น้อยกว่า ๕๐ ตัว ต้องมีระยะห่างใน   ระยะที่ไม่ก่อให้เกิดความรำคาญต่อชุมชนใกล้เคียง   1. คงเดิมไว้ครับ ไม่ขอปรับ   ต่อไป  (๒) สำหรับสถานประกอบกิจการเลี้ยงสัตว์ ตั้งแต่ ๕๐ - ๕๐๐ ตัว ต้องมีระยะห่างไม่น้อยกว่า ๕๐๐ เมตร  ปรับแก้เป็น   1. สำหรับสถานประกอบกิจการเลี้ยงสัตว์ ตั้งแต่ ๕๐ - ๕๐๐ ตัว ต้องมี   ระยะห่างไม่น้อยกว่า 3๐๐ เมตร  ต่อไป   1. สำหรับสถานประกอบกิจการเลี้ยงสัตว์ กว่า ๕๐๐ - ๑,๐๐๐ ตัว ต้องมี   ระยะห่างไม่น้อยกว่า ๑ กิโลเมตร  ปรับแก้เป็น  (3)สำหรับสถานประกอบกิจการเลี้ยงสัตว์ กว่า ๕๐๐ - ๑,๐๐๐ ตัว ต้องมี  ระยะห่างไม่น้อยกว่า 500 เมตร  ต่อไป  (๔) สำหรับสถานประกอบกิจการเลี้ยงสัตว์ กว่า ๑,๐๐๐ ตัวขึ้นไป ต้องมีระยะห่างไม่น้อยกว่า ๒ กิโลเมตร  ปรับแก้เป็น  (๔) สำหรับสถานประกอบกิจการเลี้ยงสัตว์ กว่า ๑,๐๐๐ ตัวขึ้นไป ต้องมีระยะห่างไม่น้อยกว่า 1 กิโลเมตร  ด้วยเหตุผล ว่าให้เหมาะสมกับชุมชนของเรา ซึ่งเราได้รับฟังความคิดเห็น โดยผ่านกระบวนการประชาคมตำบลมาแล้วนะครับ หากสภากังวลเรื่องกลิ่นเหม็น ที่เกิดจากฟาร์มหมูหรือฟาร์มไก่นั้น เราต้องแนะนำให้ผู้จัดเลี้ยงแบบฟาร์ม ต้องทำแก๊สชีวภาพ เพื่อไม่มีการร้องเรียนเรื่องกลิ่นและน้ำเสีย ที่มาจากฟาร์ม | | |
| น.ส.ทิพย์วรรณ วรรณะ  เลขานุการสภาฯ | สำหรับธรรมเนียมค่าปรับ มีท่านอื่น เสนอเป็นอย่างอื่น หรือต้องการจะปรับ หรือแสดงความคิดเห็นหรือไม่ | | |
| นายอุทิศ สุขคล้าย  ประธานสภาฯ | จากการคุยกันนอกรอบ รู้สึกว่า จะเห็นสมควรตามร่างเดิม ที่ผู้บริหารเสนอมานะครับ เนื่องจาก ในร่างฯ จะใช้ถ้อยคำว่า ค่าปรับตัวละไม่เกิน.....ซึ่งผู้บริหารสามารถใช้ดุลยพินิจได้ เช่น สุกร อาจจะปรับตัวละ 50 บาทก็ได้คือไม่เกินตัวละ 300 บาท เพราะหากเลี้ยงเป็นฟาร์ม ต้องเลี้ยงหลายตัว ค่าปรับคิดเป็นรายตัว มันก็จะแพงหน่อย แล้วแต่เหตุการณ์ ว่ากระทำผิด หรือฝ่าฝืน มากหรือน้อย เป็นเหตุอันน่ารำคาญ ต่อชุมชนหรือผู้อื่น มากหรือน้อย | | |
| นายอุทิศ สุขคล้าย  ประธานสภาฯ | รู้สึกว่า ไม่มีท่านใดจะอภิปรายแล้วนะครับ ผมขอถามมติเลยนะครับ ท่านใดเห็นสมควรให้ ปรับแก้ระยะห่าง การก่อสร้างโรงเรือน ตามข้อ9 ตามที่ผู้บริหารเสนอ คือ   1. จาก 500 เมตร ปรับเป็นห่าง 300 เมื่อ 2. จาก 1 กิโลเมตร ปรับเป็นห่าง 500 เมตร 3. จาก 2 กิโลเมตร ปรับเป็นห่าง 1 กิโลเมตร   โปรดยกมือด้วยครับ | | |
| **มติที่ประชุม** | **เห็นด้วย 9 เสียง**  **ไม่เห็นด้วย 0 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | สำหรับ (1) คือให้คงเดิมไว้ตามร่างข้อบัญญัติที่ผู้บริหารเสนอมานะครับ  ต่อไป เข้าวาระที่ 3 เลยนะครับ ท่าน ส.อบต.ท่านใดเห็นสมควรให้ตราเป็นข้อบัญญัติองค์การบริหารส่วนตำบลเขาไพร เรื่องการควบคุมการเลี้ยงสัตว์หรือปล่อยสัตว์ พ.ศ.2562โปรดยกมือด้วยครับ | | |
| **มติที่ประชุม** | **เห็นชอบ 9 เสียง**  **ไม่เห็นฯชอบ 0 เสียง**  **งดออกเสียง 1 เสียง** | | |
| นายอุทิศ สุขคล้าย  ประธานสภาฯ | ถือว่าวันนี้ ร่างข้อบัญญัติฯ เรื่องการควบคุมการเลี้ยงสัตว์หรือปล่อยสัตว์ พ.ศ.2562 ก็ได้ผ่านสภาฯ ของเราไปเรียบร้อยแล้วนะครับ | | |
| **ระเบียบวาระที่4** | **เรื่องอื่น ๆ** | | |
| นายอุทิศ สุขคล้าย  ประธานสภาฯ | ผมขอฝากเรื่องไฟฟ้าสาธารณะ ของหมู่3 ช่วยซ่อมให้ใช้งานได้ด้วยครับ | | |
| นายทรรศนฤทธิ์ ดำสุข  นายกอบต. | ครับ ผมจะแจ้งผู้รับจ้างให้ครับ เนื่องจากยังอยู่ในระยะเวลาการประกันสัญญา | | |
| นายอุทิศ สุขคล้าย  ประธานสภาฯ | เมื่อที่ประชุม หมดเรื่องที่จะหารือ กันแล้ว สำหรับวันนี้ ผมขอขอบคุณทุกท่านมากครับ ขอปิดการประชุม | | |
| **ปิดประชุมเวลา 15.00 น.** | | | |
| (ลงชื่อ) ทิพย์วรรณ วรรณะ ผู้บันทึกการประชุม | | | | |
| (นางสาวทิพย์วรรณ วรรณะ) | | | | |
| เลขานุการสภาฯ | | | | |
| คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน | | | | |
| (ลงชื่อ) ณรงค์ นาคถนอม | | | (ลงชื่อ) ธีระเดช กลับชนะ | (ลงชื่อ) สุมลฑา หมวดพุด |
| (นายณรงค์ นาคถนอม) | | | (นายธีระเดช กลับชนะ) | (นางสุมลฑา หมวดพุด) |
| ประธานคณะกรรมการตรวจสอบฯ | | | กรรมการตรวจสอบฯ | กรรมการตรวจสอบฯ |
|  | | | (ลงชื่อ) อุทิศ สุขคล้าย |  |
|  | | | (นายอุทิศ สุขคล้าย) |  |
|  | | | ประธานสภาองค์การบริหารส่วนตำบลเขาไพร |  |
|  | | | ………………/…………………………………../๒๕๖2 |  |